Il-Ministru għall-Ġustizzja Edward Zammit Lewis ħabbar li l-bestjalità, jiġifieri stupru fuq annimali sar reat b'tibdil fil-liġi. Meta kien qed jitkellem fil-parlament, il-Ministru qal li l-liġi se taqra li "l-ebda annimal ma għandu jiġi mġiegħel isofri uġigħ, tbatija jew dwejjaq mingħajr bżonn jew jiġi soġġett għal attivitajiet li ma jkunux fin-natura tiegħu. L-ebda animal ma jista' jiġi abbandunat". Hu spjega li għall-fini ta' dan l-artikolu, il-kliem "attivitajiet li ma jkunux fin-natura tiegħu" jinkludu attivitajiet ta' natura sesswali bejn persuna u annimal sew jekk b'xi parti tal-ġisem sew jekk b'xi oġġett". Il-Ministru spjega li dan ir-reat se jġib miegħu piena massima ta' tliet snin ħabs u multa ta' bejn €2,000 u €6,000. Jekk il-persuna terġa' tinsab ħatja tal-istess reat tista' teħel sa masssimu ta' €8,000. Barraminhekk, il-Qorti tista' tordna li din il-persuna ma tistax iżżomm annimali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619de598e7eed_rand.td-a-rec-img{text-align:left}.td_uid_3_619de598e7eed_rand.td-a-rec-img img{margin:0 auto 0 0}